
RAPORT DE SPECIALITATE

privind aprobarea Actului adițional nr. 2  la Acordul de parteneriat nr. 24637/02.12.2020 pentru dezvoltarea de proiecte comune de transport și mobilitate în județele Caraș-Severin și Timiș încheiat între Municipiul Reșița, prin Consiliul Local Reșița,  Municipiul Timișoara, prin Consiliul Local Timișoara, Județul Caraș-Severin, prin Consiliul Județean Caraș-Severin și Județul Timiș, prin Consiliul Județean Timiș
Având în vedere Referatul de aprobare nr. 12668/10.05.2021 a Primarului Municipiului Timișoara și Proiectul de hotărâre privind aprobarea Actului adițional nr. 2 la Acordul de parteneriat nr. 24637/02.12.2020 pentru dezvoltarea de proiecte comune de transport și mobilitate în județele Caraș-Severin și Timiș încheiat între Municipiul Reșița, prin Consiliul Local Reșița,  Municipiul Timișoara, prin Consiliul Local Timișoara, Județul Caraș-Severin, prin Consiliul Județean Caraș-Severin și Județul Timiș, prin Consiliul Județean Timiș. Facem următoarele precizări:
Prin Hotărârea Consiliului Local al Municipiului Timişoara nr. 462/27.11.2020 s-a aprobat Acordul de parteneriat nr.  24637/02.12.2020 pentru dezvoltarea de proiecte comune de transport și mobilitate în județele Caraș-Severin și Timiș încheiat între Municipiul Reșița, prin Consiliul Local,  Municipiul Timișoara, prin Consiliul Local, Județul Caraș-Severin, prin Consiliul Județean Caraș-Severin și Județul Timiș, prin Consiliul Județean Timiș.

Prin art. 2 alin. 1 pct. 1 din acord s-a prevăzut că obiectul acestuia îl constituie colaborarea dintre parteneri în vederea dezvoltării de proiecte comune de transport și mobilitate în județele Caraș-Severin și Timiș și asigurarea cadrului necesar accesării de finanțări, implementării și monitorizării acestor proiecte. Unul dintre proiectele vizate fiind:

1.
Modernizare infrastructură feroviară pentru implementarea soluției de transport tip “train-tram” pe ruta Reșița Sud – Bocșa - Timișoara Nord și asigurarea legăturii cu Aeroportul Timișoara.

           Ulterior încheierii Acordului, prin Hotărârea Consiliului Local al Municipiului Timisoara  nr. 59/23.02.2021 s-a aprobat Actul adițional nr. 1 la Acordul de parteneriat nr. 24637/02.12.2020 pentru dezvoltarea de proiecte comune de transport și mobilitate în județele Caraș-Severin și Timiș încheiat între Municipiul Reșița, prin Consiliul Local Reșița,  Municipiul Timișoara, prin Consiliul Local Timișoara, Județul Caraș-Severin, prin Consiliul Județean Caraș-Severin și Județul Timiș, prin Consiliul Județean Timiș.
           Având în vedere că odată cu demararea procedurii privind atribuirea contractului de prestări servicii de elaborare a Studiului de prefezabilitate și a Studiului de fezabilitate se impune să se demareze și achiziționarea întocmirii documentației tehnice pentru achiziție proiect tehnic și execuție precum și a documentației în vederea obținerii finanțării proiectului în cadrul PNRR sau prin orice alt program de finanțare din ciclul financiar 2021-2027, în vederea realizării obiectivului de investiție “Reabilitare/Modernizare infrastructură feroviară Reșița Nord – Timișoara Nord cu extensie Voiteni – Stamora Moravița - frontieră” este necesara incheierea actului adițional nr. 2 la Acordului de parteneriat nr. 24637/02.12.2020.
Prin actul adițional nr. 2 se impune și modificarea art. 4 alin. 1 care va avea următorul cuprins:

“Realizarea notei conceptuale, temei de proiectare, și a caietului de sarcini pentru elaborarea studiului de prefezabilitate (după caz), a studiului de fezabilitate, a documentației tehnice pentru achiziție proiect tehnic și execuție precum și a documentației în vederea obținerii finanțării proiectului în cadrul PNRR sau prin orice alt program de finanțare din ciclul financiar 2021-2027 în vederea realizării obiectivului de investiție “Reabilitare/modernizare infrastructură feroviară Reșița Nord – Timișoara Nord cu extensie Voiteni - Stamora Moravița - frontieră” intră în responsabilitatea Partenerului 1 în colaborare cu ceilalți parteneri, caietul de sarcini cuprinzând criteriile privind soluția avizată a rutei de transport și unitatea administrativ-teritorială pe care o traversează, studiul de fezabilitate, documentația tehnică pentru achiziție proiect tehnic și execuție precum și documentația în vederea obținerii finanțării proiectului în cadrul PNRR sau prin orice alt program de finanțare din ciclul financiar 2021-2027 realizându-se în conformitate cu soluțiile astfel definite, partenerii având obligația conlucrării.”
    
Având în vedere prevederile art. 1243 din Legea 287/2009  Codul Civil, republicat, cu modificările și completările ulterioare, care stipulează că dacă prin lege nu se prevede altfel, orice modificare a contractului este supusă condițiilor de formă cerute de lege pentru încheierea sa.

   
Mai mult, art. 1270 alin. 2 din Legea 287/2009  prevede: contractul se modifică sau încetează numai prin acordul părţilor ori din cauze autorizate de lege.

 
În temeiul prevederilor art. 129 alin. (2)  lit. a), d) şi e), alin. (7) lit. k), lit. n) și lit. p), precum şi art. 9 lit. c), art. 139 alin. (1) din Ordonanța de urgență a Guvernului nr. 57/2019 privind Codul Administrativ, Consiliul local exercită atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local, îndeplineşte atribuţii privind gestionarea serviciilor de interes local asigurând, potrivit competenţelor sale şi în condiţiile legii, cadrul necesar pentru furnizarea serviciilor publice de interes local privind  dezvoltarea urbană şi serviciile comunitare de utilităţi publice de interes local, hotărând, în condiţiile legii, cooperarea sau asocierea cu alte unităţi administrativ-teritoriale din ţară sau din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune.

Având în vedere cele menţionate în prezentul raport, apreciem că proiectul de hotărâre privind aprobarea Actului adițional nr. 2 la Acordul de parteneriat nr. 24637/02.12.2020 pentru dezvoltarea de proiecte comune de transport și mobilitate în județele Caraș-Severin și Timiș încheiat între Municipiul Reșița, prin Consiliul Local Reșița,  Municipiul Timișoara, prin Consiliul Local Timișoara, Județul Caraș-Severin, prin Consiliul Județean Caraș-Severin și Județul Timiș, prin Consiliul Județean Timiș, îndeplinește condițiile pentru a fi supus dezbaterii și aprobării plenului consiliului local. 

